CELEX: 62006FJ0034
Language: lv
Date: 2007-11-22
Title: Civildienesta tiesas (otrā palāta) spriedums 2007. gada 22.novembrī. # Christos Michail pret Eiropas Kopienu Komisiju. # Civildienesta lietas - Ierēdņi - Prasība atcelt tiesību aktu - Prasība par zaudējumu atlīdzību. # Lieta F-34/06.

CIVILDIENESTA TIESAS SPRIEDUMS (otrā palāta)
      2007. gada 22. novembrī
      Lieta F‑34/06
      Christos Michail
      pret
      Eiropas Kopienu Komisiju
      Civildienests – Ierēdņi – Novērtēšana – Karjeras attīstības ziņojums – 2004. gada novērtējums – Prasība atcelt tiesību aktu – Prasība par zaudējumu atlīdzību
      Priekšmets Prasība, kas celta saskaņā ar EKL 236. pantu un EAEKL 152. pantu un ar ko Michail lūdz atcelt viņa karjeras attīstības ziņojumu par laika posmu no 2004. gada 1. janvāra līdz 31. decembrim, atcelt 2005. gada
         4. novembra lēmumu, ar kuru ir noraidīta sūdzība par 2004. gada karjeras attīstības ziņojumu, kā arī piespriest Komisijai
         viņam samaksāt summu EUR 120 000 apmērā, lai atlīdzinātu morālo kaitējumu, kurš viņam, iespējams, ir radies
      
      Nolēmums Prasību noraidīt. Katrs lietas dalībnieks sedz savus tiesāšanās izdevumus pats.
      
      Kopsavilkums
      Ierēdņi – Novērtējums – Karjeras attīstības ziņojums
      (Civildienesta noteikumu 43. pants)
      Tā kā ierēdņa efektivitāte, spējas un uzvedība dienestā nevar tikt novērtētas laikposmā, kurā viņam nav uzticēti nekādi amata
         pienākumi, no tā izriet, ka ierēdnis nevar apstrīdēt to, ka viņa karjeras attīstības ziņojumā par attiecīgo gadu nav veikts
         novērtējums par šo laikposmu.
      
      (skat. 31. punktu)
      Atsauce
      Civildienesta tiesa: 2007. gada 22. novembris, F‑67/05 Michail/Komisija, Krājums‑CDL, I‑A‑1‑0000. un II‑A‑1‑0000. lpp., 33. punkts.